**Žiadosť o vysvetlenie - odpoveď**

Verejný obstarávateľ Správa mestskej zelene v Košiciach podáva vysvetlenie podkladov na predloženie ponuky v zmysle § 48 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len zákon o verejnom obstarávaní) na základe žiadosti uchádzača, ktorá bola doručená našej organizácií dňa 19.04.2021.

**Otázka:**

Žiadame o vysvetlenie ohľadom herných prvkov. V prílohe č. 4 Technické parametre sú uvedené opisy a vizualizácie herných prvkov, ktoré nie sú vo vzájomnom súlade. Napr. Zostava č.9 – domček so sklzom, rebrík, lezecká stena – v opise sa zostava skladá z 3 prvkov, na vizualizácii ich je viac, čo ovplyvňuje cenu – dva domčeky so sklzom, rebríky, mostík. Zostava č. 10 – domček so sklzom, rebrík, lezecká stena, hojdačka hniezdo – v opise sa zostava skladá z 4 prvkov, na vizualizácii ich je viac – domček so sklzom, veža bez striešky, rebrík, hojdačka hniezdo. Je potrebné vypracovať cenovú ponuku podľa opisu alebo podľa vizualizácii herných prvkov, keďže úplne nezodpovedajú a ovplyvňuje to cenu? Vo Výkaze výmer sa nenachádza položka bezpečnostný povrch, tento si verejný obstarávateľ bude realizovať sám?

**Odpoveď:**

Vo výzve na predkladanie cenových ponúk, v opise  predmetu  zákazky, príloha č.4 určuje technické parametre  herných prvkov, ktoré musia spĺňať normy  STN EN 1176-77.

V prípade upresnenia zadania herných  prvkov  - **rozmerovo je možná alternatíva, respektíve ekvivalent herných prvkov. V opise je uvedený min. počet prvkov na zostave .**

**Bezpečnostný povrch nie je predmetom  tohto verejného obstarávania .**